**Odpoveď na doručenú otázku:**

Na základe doručenej žiadosti o vysvetlenie súťažných podkladov zo dňa 23.11.2022, sprístupňujeme nasledujúcu odpoveď:

**Otázka:**

je potrebné do ponuky predkladať k zmluve o dielo všetky prílohy v zmysle bodu 23.8 t.j.:  
23.8 Neoddeliteľnou súčasťou zmluvy sú nasledovné prílohy:  
Príloha A - Ocenený výkaz výmer  
Príloha B - Podrobný harmonogram postupu prác  
Príloha C - Zodpovednostné poistenie zhotoviteľa a poistenie diela  
Príloha D – Zoznam subdodávateľov ?

**Odpoveď:**

**Nie,** verejný obstarávateľ nevyžaduje **v ponuke** uviesť všetky Vami uvedené prílohy v otázke. **Uvedené prílohy vyžaduje k podpisu zmluvy.**

**V ponuke vyžaduje z uvedených príloh predložiť prílohu A – ocenený výkaz výmer.** V zmysle, žeuchádzačom navrhovaná cena za požadovaný predmet zákazky uvedená v ponuke uchádzača, bude vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s DPH (pri vkladaní do systému JOSEPHINE označená ako „Celková cena (kritérium hodnotenia)“). Uchádzač zároveň nahrá do systému aj vyplnený položkový výkaz výmer vo formáte „.xls“, ktorý bude obsahovať rovnaký návrh na plnenie kritérií, ako ten, ktorý je ním vložený do systému JOSEPHINE.

**Príloha B -** Podrobný harmonogram postupu prác – sa v ponuke nevyžaduje   
**Príloha C -** Zodpovednostné poistenie zhotoviteľa a poistenie diela – sa v ponuke nevyžaduje   
**Príloha D –** Zoznam subdodávateľov - verejný obstarávateľ nevyžaduje zoznam subdodávateľov, ktorí sú uchádzačovi známi v čase predkladania ponuky. Najneskôr v momente uzatvorenia zmluvy, ktorá je výsledkom tejto súťaže, predloží úspešný uchádzač zoznam všetkých subdodávateľov, ktorí sa budú podieľať na plnení zmluvy. Zoznam známych subdodávateľov je prílohou zmluvy o dielo a je potrebné v ňom uviesť požadované údaje o subdodávateľoch. Verejný obstarávateľ nevyžaduje tieto údaje o dodávateľoch tovarov, ktorých úspešný uchádzač použije na plnenie zmluvy.

V Žiari nad Hronom, 23.11.2022 Mgr. Martina Klacek